stanford-oval/wikipedia huggingface dataset:
Mausollos

British Museumin kokoelmiin kuuluva Halikarnassoksen mausoleumista peräisin oleva veistos, joka mahdollisesti esittää Mausollosta.
Mausollos (m.kreik. Μαύσσωλλος, Maussōllos tai Μαύσωλος, Mausōlos, lat. Mausolus; k. 353 eaa. tai 352 eaa.) oli Vähässä-Aasiassa sijainnutta Kaariaa vuosina 377–353 eaa. hallinnut Persian alainen satraappi, jolla oli käytännössä itsenäisen hallitsijan asema. Hän rakennutti itselleen valtavan hautamuistomerkin, Halikarnassoksen mausoleumin, jota pidettiin antiikin aikana yhtenä maailman seitsemästä ihmeestä. Hänen nimestään tulee suurta ja näyttävää hautarakennelmaa tarkoittava sana mausoleumi. Mausollos kuului Kaariaa hallinneeseen Hekatomnidien hallitsijasukuun, joka sai alkunsa hänen isästään Hekatomnoksesta.
Mausollos siirsi pääkaupunkinsa Mylasasta Halikarnassokseen, jonka ympärille hän rakennutti muurit. Hän siirrätti Halikarnassokseen myös asukkaita ja rakennutti sinne loisteliaita rakennuksia. Pääkaupungin siirto sisämaasta rannikolle merkitsi myös askelta kohti valtakunnan laajentamista. Mausollos asettui vuonna 362 eaa. tukemaan Vähä-Aasian satraappien kapinaa Persian hallitsijaa Artakserkses II:a vastaan, mutta irtautui kapinasta ennen sen kukistumista. Tämän jälkeen Mausollos sai lähes itsenäisen hallitsijan aseman ja ryhtyi laajentamaan valtakuntaansa. Hän valloitti osan Lyydiasta ja useita Joonian kreikkalaisista kaupungeista. Hän asettui tukemaan Rhodoksen, Khioksen ja Kosin muodostamaa Ateenan vastaista liittoa vuosien 357–355 eaa. liittolaissodassa, ja sodan päätyttyä liiton voittoon myös nämä saaret päätyivät hänen valtapiiriinsä. Lisäksi hän valloitti osia Lyykiasta.
Mausollos nai sisarensa Artemisian. Jossain elämänsä vaiheessa hän ryhtyi rakennuttamaan itselleen ja vaimolleen mahtavaa hautamuistomerkkiä eli Mausoleionia pääkaupunkiinsa Halikarnassokseen. Artemisia jatkoi rakennustöiden johtamista Mausolloksen kuoltua ja kutsui aikansa nimekkäimmät taiteilijat mukaan hankkeeseen. Arkkitehteina toimivat Pytheos ja Satyros, kuvanveistäjinä Bryaksis, Leokhares, Skopas ja Timotheos. Rakennus valmistui Artemisian elinaikana. Se pysyi pystyssä yli 1 500 vuotta, mutta tuhoutui ilmeisesti 1300-luvun lopulla maanjäristyksessä ja on nykyään raunioina.
Artemisia seurasi Mausollosta Kaarian hallitsijana nimellä Artemisia II, mutta pysyi vallassa vain kaksi vuotta. Myöhemmin Kaarian hallitsijoina toimivat vielä peräjälkeen Mausolloksen nuoremmat veljet Idrieus ja Piksodaros sekä heidän siskonsa, Idrieuksen leski Ada, kunnes Aleksanteri Suuri valloitti koko valtakunnan vuosina 334–332 eaa.
Aiheesta muualla

Kuvia tai muita tiedostoja aiheesta Mausollos Wikimedia Commonsissa
Matt Gilroy

| Matt Gilroy |
| --- | --- |

Henkilötiedot
Syntynyt: 30. heinäkuuta 1984 (ikä 40) North Bellemore, NY, Yhdysvallat
Kansalaisuus:   Yhdysvallat
Jääkiekkoilija
Lempinimi:  Gilly
Pelipaikka:  puolustaja
Maila:  oikea
Pituus:  185 cm
Paino:  90 kg
Pelinumero:  97
Pelaajaura
Pääsarjaura:  2009–
Aik. seurat:   Hartford Wolf Pack (AHL)  New York Rangers (NHL)  Tampa Bay Lightning (NHL)  Ottawa Senators (NHL)  Connecticut Whale (AHL)  Atlant (KHL)  Spartak Moskova (KHL)  Jokerit (KHL)  Rapperswil-Jona Lakers (NLA) 
Matthew "Matt" Gilroy (s. 30. heinäkuuta 1984 North Bellemore, New York, Yhdysvallat) on yhdysvaltalainen jääkiekkopuolustaja, joka pelaa Sveitsin NLA-sarjan Rapperswilissa. Hänen vahvuuksiin kuuluu luistelu, hyökkäyspään pelaaminen, kiekonsiirtäminen ja kahden suunnan pelaaminen. Gilroyn tulisi kuitenkin käyttää varsin isoa kokoaan enemmän hyödyksi. Hänen muihin heikkouksiin kuuluu ruuhkassa pelaaminen. Hän laukoo oikealta.
Ura > Seuraura

Gilroy kävi lukion St. Mary's High Schoolissa, josta hän valmistui vuonna 2003. Vuosina 2003–2005 hän pelasi EJHL-junioriliigaa New York Apple Coren ja Walpole Starsin joukkueissa. Vuodet 2005–2009 Gilroy kävi Bostonin yliopistoa. Hän voitti Hockey Eastin mestaruuden vuosina 2006 ja 2009, joista jälkimmäisenä mainittuna koko NCAA:n mestaruuden. Gilroy oli joukkueensa tehokkain puolustaja kolmella jälkimmäisellä kaudellaan. Viimeisellä yliopistokaudellaan 2008–2009 hän toimi BU:n kapteenina ja oli tehoilla 8+29=37 koko Hockey Eastin tehokkain puolustaja, sijoittui sarjan pistepörssissä kymmenenneksi sekä syöttöpörssissä viidenneksi. Gilroy valittiin Hockey Eastin ensimmäiseen tähdistökentälliseen vuosina 2008 ja 2009. Vuonna 2009 hänet palkittiin koko NCAA:n parhaana pelaajana Hobey Baker Awardilla.
Gilroy oli jo kolmannen yliopistokautensa jälkeen useiden NHL-seurojen kiikarissa ja sai sopimustarjouksia NHL-varaamattomana vapaana agenttina, mutta hän tahtoi käydä kuitenkin yliopiston loppuun. Valmistuttuaan Gilroy teki huhtikuussa 2009 kaksivuotisen ja yksisuuntaisen, 3,5 miljoonan dollarin arvoisen sopimuksen New York Rangersin kanssa. Hän pelasi NHL:ssä tulokaskautensa 2009–2010 aikana 69 runkosarjaottelua tehopistein 4+11=15. Gilroy teki NHL-debyyttinsä kauden avauskierroksella 2. lokakuuta 2009 vieraissa Pittsburgh Penguinsia vastaan. Hänen NHL-uransa avausmaali syntyi 5. lokakuuta 2009 vieraissa New Jersey Devilsin Martin Brodeurin taakse. Gilroyn osuma jäi ottelun voittomaksi. Hän sai kauden aikana tililleen myös viisi AHL-ottelua Hartford Wolf Packissa.
Kahden Rangersissa vietetyn vuoden jälkeen Gilroy siirtyi kaudeksi 2011–2012 Tampa Bay Lightningin riveihin. Siirtotakarajalla, helmikuussa 2012 hänet kaupattiin Ottawa Senatorsiin vaihdossa Brian Leehen. Gilroy teki runkosarjan NHL:ssä yhteensä 67 runkosarjaottelussa tehot 3+17=20, mikä on hänen yhden kauden piste-ennätyksensä liigassa. Kaudeksi 2012–2013 Gilroy palasi New York Rangersin organisaatioon. Hän teki NHL:n työsulun takia lokakuussa 2012 AHL-sopimuksen sen farmijoukkue Connecticut Whalen kanssa ja palaisi mahdollisesti Rangersin NHL-joukkueeseen työsulun päätyttyä. Gilroy teki näin ollen työsulun päätyttyä, tammikuussa 2013 loppukauden kattaneen sopimuksen Rangersin kanssa.
Heinäkuussa 2013 Gilroy teki vuoden mittaisen ja kaksisuuntaisen sopimuksen Florida Panthersin kanssa.
Kaudeksi 2014–15 Gilroy siirtyi vuoden mittaisella sopimuksella KHL-joukkue Atlantiin. Hän teki 60 ottelussa 9 maalia ja antoi 24 maaliin johtanutta syöttöä.
Kaudeksi 2015–16 Gilroy teki kaksivuotisen sopimuksen KHL-joukkue Spartak Moskovan kanssa. Ensimmäisellä kaudella Gilroy teki 6 maalia ja antoi 9 maaliin johtanutta syöttöä. Toisella kaudella hän teki 7 maalia ja antoi 31 maaliin johtanutta syöttöä ja sijoittui näin KHL:n puolustajien pistepörssin sijalle 2.
Kaudeksi 2017–18 Gilroy teki vuoden mittaisen sopimuksen KHL-seura Jokereiden kanssa.
Gilroy siirtyi toukokuussa 2018 Sveitsin NLA-sarjan Rapperswiliin yksivuotisella sopimuksella.
Ura > Maajoukkueura

Gilroy edusti Yhdysvaltoja MM-kilpailuissa vuonna 2010. Hän oli kolmella osumallaan turnauksen eniten maaleja tehnyt puolustaja. Gilroy valittiin edustamaan maataan, Yhdysvaltoja vuoden 2018 talviolympialaisiin.
Muuta

Gilroy on yksi Frank ja Peggy Annin kahdeksasta lapsesta. Hänen isänsä Frank pelasi koripalloa ja on St. John's Basketball Hall of Famen jäsen. Myös Gilroyn isoveli Frank Jr. pelasi koripalloa. Hänen pikkuveljensä Kevin pelasi Mattin kanssa yhtäaikaa Bostonin yliopistojoukkueessa kaudella 2008–2009. Matt Gilroy on harrastanut myös lacrossea, jota hän pelasi menestyksekkäästi St. Mary's High Schoolin joukkueessa.
Gilroy on käyttänyt pelinumeroaan 97 edesmenneen veljensä Timmyn muistolle. Timmy menehtyi vain 8-vuotiaana polkupyöräonnettomuudessa. Veljekset pelasivat juniorina jääkiekkoa pelinumeroilla 97 ja 98 kunnianosoituksena numerolla 99 pelanneelle Wayne Gretzkylle. Bostonin yliopistojoukkueessa ei perinteisesti käytetty suuria pelinumeroita niiden mahtipontisuuden vuoksi, mutta joukkueen päävalmentaja Jack Parker teki kuitenkin tunnesyistä poikkeuksen Gilroyn kohdalla, joka sai numeron 97 käyttöönsä.
Tilastot

Gilroy Bostonin yliopistojoukkueen paidassa NCAA:n mestaruuteen päättyneellä kaudellaan 2008–2009.
May Ziadeh

Marie Elias ”May” Ziadeh (arab. ماري إلياس مي زيادة‎, Mārī ’Ilyās May Ziyāda; 11. helmikuuta 1886, Nasaret – 19. lokakuuta 1941, Kairo) oli libanonilais-palestiinalainen runoilija, esseisti ja kääntäjä. Hän kirjoitti useita teoksia sekä arabiaksi että ranskaksi. Hän oli 1900-luvun arabirenessanssin, Nahdan, eräs keskeisimmistä henkilöistä, sekä orientalistisen feminismin pioneeri.
Elämä ja ura

Ziadeh syntyi libanonilaisen isän, rehtori Elias Ziadehin, ja palestiinalaisen äidin Nuzha Muʿammarin lapseksi. Hänellä oli pikkuveli Elias, joka kuoli kaksivuotiaana 1891 May Ziadeh’n ollessa 5-vuotias.
Ziadeh kävi koulunsa Pyhän Josefin siskojen koulussa Nasaretissa, ja oppi siellä peruskoulun oppisisältöjen lisäksi ranskan ja italian kielet. Vuonna 1899 hän aloitti opiskelut Collège des Sœurs de la Visitation -koulussa, ja kirjoitti siellä ensimmäiset runonsa vain kolmetoistavuotiaana. Tuolla hän otti käyttöönsä myös kirjoittajanimen Aida, ja aloitti ranskankielisen päiväkirjan kirjoittamisen.
Valmistuttuaan Aintourasta Ziadeh siirtyi opiskelemaan viimeisen vuotensa Libanonin Beirutiin Maison des filles de la Charité -oppilaitokseen, ja palasi sitten perheensä luo Nasaretiin. Ziadeh’n perhe muutti Egyptiin vuonna 1907, ja Ziadeh itse aloitti työskentelynsä ranskanopettajana sekä eri yksityiskouluissa että varakkaan sanomalehtien julkaisuoikeuksien omistajan, egyptiläisen Idris Raghebin tytärten ranskanopettajana. Kun Ziadeh’n isä Elias Ziadeh sai ystävältään Raghebilta sanomalehden julkaisuoikeudet, Elias Ziadeh perusti al-Mahrousa-lehden, ja hänen tyttärensä sai aloitettua toimittajan työnsä. Vuoteen 1911 mennessä May Ziadeh oli julkaissut artikkelien lisäksi myös ranskankielisen runokokoelman Fleurs de Rêve pseudonyymillä Isis Copia. Näihin aikoihin May myös vaihtoi syntymässä annetun Marie-nimensä arabiankieliseksi Mayksi, ja aloitti kirjoittamisen arabian kielellä nahdan, eli kulttuurillisen ja kielellisen liikkeen edistämiseksi.
Vaikutukset

Ziadeh oli tunnettu läpi Lähi-Idän kirjallisuuskulttuurin. Vuonna 1912 Ziadeh aloitti aktiivisen työskentelynsä nuorten kulttuurisen tietoisuuden lisäämiseksi kirjoittamalla useita artikkeleita kirjallisuudesta, sosiaalisista aiheista, kulttuurista ja kansalaisuudesta. Hän julkaisi myös kirjallisuuskritiikkejä. Hänen tekstejään julkaistiin muun muassa sanomalehdissä al-Mahrousa, al-Zuhour, sekä al-Hilal. Vuonna 1913 Ziadeh perusti kulttuurillisen "salongin", joka pysyi aktiivisena ja merkittävänä nahdan keskipisteenä lähes kahdenkymmenen vuoden ajan. Salongin rahoittajiin kuului merkittäviä älyllisen, kirjallisen ja tieteellisen maailman henkilöitä kuten Shibli Shumayyil, Khalil Mutran, Saykh Mustafa Abdel Raziq, Mustafa Sadiq al-Rafie, Ahmad Lutfi al-Sayyid, Abbas Mahmoud al-Aqqad, Salama Moussa, Taha Hussein, Yacoub Sarrouf, Ahmed Shawky ja Hafe. Salongin toimintaan osallistui eri kielillä puhuva joukko ihmisiä, sekä Egyptin julkisen elämän miehiä ja naisia että esimerkiksi syyrialaisia ja eurooppalaisia. Osallistujat puhuivat arabiaa, ranskaa ja englantia, ja pääsivät kuulemaan runonlausuntaa, artikkeleita, osallistumaan keskusteluihin ja luentoihin ja kokemaan erilaisia esityksiä.
Kielistä kiinnostuneena Ziadeh opiskeli yksityisopetuksessa latinaa, englantia ja saksaa, kreikkalaisessa tyttökoulussa kreikan kieltä ja maalausta ja itsenäisesti näiden lisäksi espanjaa. Ensimmäisen maailmansodan aikana Ziadeh ilmoittautui Egyptin yliopistoon (nyk. Kairon yliopisto) opiskellakseen filosofian ja etiikan historiaa, arabian kirjallisuuden historiaa ja islamin historiaa.
Ziadeh’n toiminnassa keskiössä oli myös naisten voimaannuttaminen.
Mia Rosing

Mia Rosing (s. 19. joulukuuta 1983) on tanskalainen malli. Hänet tunnetaan muiden muassa Miss Sixtyn ja Escadan mainoksista. Hän on myös esiintynyt useiden lehtien, kuten Ellen kansissa.
Rosing voitti Eliten kilpailun vuonna 1998.
Aiheesta muualla

Fashion Model Directory (englanniksi)
Merenpinnan lasku jääkaudella

Merenpinnan taso satojentuhansien vuosien aikana (yläkuva) ja viimeisen jääkauden aikana (alakuva).
Merenpinnan nousu jääkauden päättyessä käyränä.
Merenpinnan lasku jääkaudella on seurausta siitä, että mannerjäätiköihin sitoutuu vettä.  Viimeisimmällä jääkaudella (Veiksel-jääkaudella) merenpinta oli alimmillaan noin 20–80 000 vuotta sitten noin 130 metriä alempana kuin nykyisin. Ylimmillään vedenpinta oli 125 000 vuotta sitten noin kahdeksan metriä nykyistä ylempänä.
Merenpinnan ollessa alimmillaan monet mannerjalusta-alueet, esimerkiksi Beringinsalmi olivat kuivaa maata. Isosta-Britanniasta Manner-Eurooppaan oli maayhteys - Irlannista taas oli jään muodostama yhteys Isoon-Britanniaan.
Tästä ovat todisteena vuonomaiset jokien laskusuut - moni jokilaakso näyttää kaikuluotausten mukaan jatkuvan meren pohjalla.[lähde? ]
Jää alkoi sulaa ensin hitaasti, sitten hyvin nopeasti, ja lopulta taas hitaammin.
Aiheesta muualla

Pleistocene Sea Level Maps Field Museum 2006
Carlson, A. E. (2011)Ice Sheets and Sea Level in Earth's Past Nature Education Knowledge 3(10):3
Mathias Nygård

| Mathias Nygård |
| --- | --- |
 Mathias Nygård esiintymässä Ilosaarirockissa 2008.
Henkilötiedot
Ammatti:  muusikko, säveltäjä
Muusikko
Taiteilijanimi:  Warlord Nygård
Laulukielet:  englanti
Aktiivisena:  1997-
Tyylilajit:  viikinkimetalli, folk metal
Soittimet:  laulu, piano, nokkahuilu, lyömäsoittimet
Yhtyeet:  Turisas
  [ Muokkaa Wikidatassa ] [ ohje ]  
Mathias "Warlord" Nygård on metallimusiikkiyhtye Turisaan perustaja. Hän on yhtyeen laulaja, mutta studiossa hän myös soittaa pianoa, nokkahuilua ja lyömäsoittimia.
Nygård on suureksi osaksi säveltänyt ja sanoittanut yhtyeen musiikin. Hän on syntyisin Hämeenlinnasta ja nykyään hän asuu Helsingissä.
Diskografia

1998 Taiston Tie - The Battle Path
1999 Unnamed Promo
2001  So Pale Is the Light (yhtyeessä Cadacross)
2001 The Heart of Turisas
2004 Battle Metal
2007 The Varangian Way
2011 Stand Up and Fight
2013 Turisas2013
Aiheesta muualla

Turisaan virallinen sivusto
Turisas
| --- | --- |
Albumit:   Battle Metal  The Varangian Way  Stand Up and Fight  Turisas2013 
DVD:t:  A Finnish Summer with Turisas
Mineiro (jalkapalloilija)

| 0 | 1 | 2 |
| --- | --- | --- |

Henkilötiedot
Koko nimi: Carlos Luciano da Silva
Syntymäaika: 2. elokuuta 1975
Syntymäpaikka: Porto Alegre, Porto Alegre
Pelipaikka: keskikenttä
Lempinimi: Mineiro
Seura
Seura: Schalke 04
Pelinumero: 27
Seurat
| Vuodet | Seura | O (M) |
| 1997 1997 - 1998 1998 - 2003 2003 - 2004 2005 - 2007 2007 - 2008 2008 - 2009 2009- | Rio Branco Esporte Clube Guarani Ponte Preta São Caetano São Paulo Hertha Berlin Chelsea Schalke 04 | - 24 (0) 102 (6) 79 (3) 125 (7) 36 (2) 1 (0) |
Maajoukkue
| 2001 - | Brasilia | 3 (0) |
 Seurajoukkueuran tilastot kattavat vain kansalliset sarjat, päivitetty 11. tammikuuta 2009.  Maajoukkueuran tilastot päivitetty 24. lokakuuta 2008.
Carlos Luciano da Silva (synt. 2. elokuuta 1975 Porto Alegre, Brasilia), paremmin tunnettu nimellä Mineiro, on brasilialainen jalkapalloilija, joka pelaa tällä hetkellä keskikenttäpelaajan paikkaa Brasilian jalkapallomaajoukkueessa ja Schalkessa, Englannissa. Hänet kutsuttiin pikaisesti Brasilian joukkueeseen vuoden 2006 jalkapallon maailmanmestaruuskisoihin, FC Barcelonan Edmílsonin satuttaessa polvensa.
Brasilian joukkue – Jalkapallon MM-kilpailut 2006
1 Dida |
2 Cafu |
3 Lúcio |
4 Juan |
5 Emerson |
6 Roberto Carlos |
7 Adriano |
8 Kaká |
9 Ronaldo |
10 Ronaldinho |
11 Zé Roberto |
12 Ceni |
13 Cicinho |
14 Luisão |
15 Cris |
16 Gilberto |
17 Silva |
18 Mineiro |
19 Juninho |
20 Ricardinho |
21 Fred |
22 Júlio César |
23 Robinho |
Valmentaja Parreira
Brasilian joukkue – Copa América 2007
1 Helton |
2 Maicon |
3 Alex |
4 Juan |
5 Mineiro |
6 Gilberto |
7 Elano |
8 G. Silva |
9 Vágner Love |
10 Diego |
11 Robinho |
12 Doni |
13 D. Alves |
14 A. Silva |
15 Naldo |
16 Kléber |
17 Josué |
18 Fernando |
19 Baptista |
20 Anderson |
21 A. Alves |
22 Fred |
Valmentaja Dunga
Mediterranean Tales

| Mediterranean Tales Triumvirat |
| --- | --- | --- |

Studioalbumin tiedot
 Äänitetty : Electrola Studio, Köln, Länsi-Saksa tammikuu 1972
 Julkaistu: 1972
 Formaatti: LP/CD
 Tuottaja(t): Rainer Pietsch
 Tyylilaji: progressiivinen rock
 Levy-yhtiö: Harvest
Triumvirat muut julkaisut
|   | Mediterranean Tales 1972 | Illusions on a Double Dimple 1974 |
Mediterranean Tales (Across The Waters) on saksalainen progressiivisen rockin yhtyeen Triumviratin debyyttialbumi. Levy äänitettiin kolmessa päivässä Electrola studioilla Kölnissä tammikuussa 1972 ja se ilmestyi kolme kuukautta myöhemmin. Saksalainen musiikkilehti “Schalplatte” kirjoitti, että levy on “selvää flirttiä klassiseen musiikkiin”.
Levy julkaistiin juuri perustetulla EMI:n Harvest-levymerkillä, joka solmi 1970-luvulla levytyssopimuksia usean saksalaisen yhtyeen kanssa.
Musiikkia dominoi yhtyeen musiikillinen johtaja ja luoja, kosketinsoittaja Jürgen Fritz. Hän on säveltänyt levyn kaikki kappaleet lukuun ottamatta aloitusraidan lainauksia W.A.Mozartilta. Kolmen raidan toiseksi tekijäksi on merkitty yhtyeen rumpali Hans Bathelt.
Uudelleen masteroitu CD, joka ilmestyi vuonna 2002, sisälsi bonusraitana 4 singlenä julkaistua levytystä vuodelta 1973.
Kappalelista

Across The Waters – 16.34
"Overture" (W. A. Mozart arr. Fritz)
"Taxident" (Fritz/Bathelt)
"Mind Tripper" (Fritz)
"5 O'Clock Tea" (Fritz/Bathelt)
"Satan's Breakfast" (Fritz)
"Underture" (W. A. Mozart arr. Fritz)
Eleven Kids – 6.06 (säv. Fritz/Bathelt)
E Minor 5/9 – 8.00 (säv. Fritz)
Broken Mirror – 7.15 (säv. Fritz)
Kokoonpano

Jürgen Fritz (urut, sähköpiano, piano, syntetisoija, laulu)
Hans Bathelt (rummut, lyömäsoittimet)
Hans Pape (basso, lead vocal)
Tuotanto

Tuottaja: Rainer Pietsch
Julkaisija: Edition Accord
Äänitys: Electrola Studio, Köln
Äänittäjät: Horst Dieter Krohn (1-6) & Wolfgang Thierbach (7-8)
Kansi: Electrola Art Studio
Mesenaatti (palvelu)

Mesenaatti on suomalainen joukkorahoituspalvelu, joka toimii verkossa. Oman ilmoituksensa mukaan se on Pohjoismaiden suurin ”vastikepohjaiseen (myynti) ja lahjoituspohjaiseen joukkorahoitukseen tarkoitettu palvelu”. Sen avulla pelastui muotibrändi Samuji vuonna 2019 konkurssilta, joskin yritys kaatui kahden vuoden kuluttua. Mesenaattia oli perustamassa muun muassa Pauliina Seppälä.
Aiheesta muualla

Mesenaatti
Mia St. John

| Mia St>  John |
| --- | --- |

Henkilötiedot
Koko nimi:  Mia Rosales St. John
Syntynyt: 24. kesäkuuta 1967 San Francisco, Kalifornia
Kansalaisuus:   Yhdysvallat
Nyrkkeilijä
Lempinimi:  The Knockout
Pituus:  168 cm
Painoluokka:  ylempi höyhensarja
Kätisyys:  oikeakätinen, eli nyrkkeilytermein orthodox
Ammattilaistilastot
Ottelut:  61
Voitot:  47
– tyrmäysvoitot:  18
Tappiot:  12
Ratkaisemattomat:  2
Aiheesta muualla
www.miastjohn.com
Mia Rosales St. John (s. 24. kesäkuuta 1967 San Francisco, Kalifornia) on yhdysvaltalainen ammattinyrkkeilijä, malli, yrittäjä ja taekwondon mestari.
Rosales on ensimmäinen nyrkkeilijä, joka on poseerannut miestenlehti Playboyn kannessa.
St. John oli vuosina 1991–1995 naimisissa näyttelijä Kristoff St. Johnin kanssa. Pari sai kaksi lasta, poika Julianin ja tyttö Parisin.
Seuraavassa ottelussaan St. John kohtaa hallitsevan mestarin Cecilia Braekhusin.milloin?
Aiheesta muualla

Kotisivu (englanniksi)
Ammattilaisottelutilastot Boxrec-tietokannassa (englanniksi)
Mia Saarinen

Mia Saarinen (s. 24. elokuuta 1995 Ruotsi) on suomalainen näyttelijä. Saarinen näytteli ensi kertaa elokuvassa Aavan meren tällä puolen, jossa hänellä oli päärooli.
Aiheesta muualla

Mia Saarinen Elonetissä.
Mia Saarinen Internet Movie Databasessa. (englanniksi)
Masinistit

Masinistit ry (entinen Fordson club Finland ry) on veteraanitraktori- ja konekerho, joka on erikoistunut on Fordin tytäryhtiön, Ford & Sonin valmistamiin Fordson-traktoreihin. Yhdistys on perustettu 1997. Yhdistyksellä oli elokuussa 2008 noin 440 jäsentä kuudessa maassa.
Kunnostaminen ja entisöinti

Yhdistyksen jäsenet ovat sen olemassaolon aikana kunnostaneet ja entisöineet kymmeniä traktoreita.
Julkaisutoiminta

Yhdistyksen julkaisutoimintaan kuuluu tiedotteen lisäksi erikoislehti Fordson-Farming, jossa on käsitelty Fordson-Major E27N:ää, Fordson N:ää, Fordson F:stä sekä Fordson-Majoreista sekä Fordson-Major Dextasta kertova painokset.
Näyttelyt ja tapahtumat

Yhdistys järjestää vuosittain Uudenmaan maaseutuopistolla Rauta ja Petrooli -tapahtuman syyskuussa, jossa esitellään vanhoja traktoreita, moottorisahoja, maamoottoreita ja vanhoja maatalouskoneita näytöksissä.
Aiheesta muualla

Masinistit.com – Fordson club Finland
Mathias Lessort

| Mathias Lessort |
| --- | --- |
 Lessort vuonna 2017.
Henkilötiedot
Koko nimi:  Mathias Michel Lessort
Syntynyt: 29. syyskuuta 1995 (ikä 29) Fort-de-France, Martinique, Ranska
Kansalaisuus:   Ranska
Koripalloilija
Pelipaikka:  Sentteri
Pituus:  206 cm
Paino:  108 kg
NBA-varaus:  50. varaus 2017 (Philadelphia 76ers)
Pelaajaura
Seurajoukkueet
2014–2016 2016–2017 2017–2018 2018–2019 2019–:  Élan Chalon Nanterre 92 KK Crvena zvezda CB Málaga FC Bayern München
Maajoukkueet
2017–:   Ranska
Ottelut (pisteet):  22 (124)
Aiheesta muualla
FIBA
| Mitalit> Maa:   Ranska.Miesten koripallo.MM-kilpailut  | Mitalit> Maa:   Ranska.Miesten koripallo.MM-kilpailut  | Mitalit> Maa:   Ranska.Miesten koripallo.MM-kilpailut  | Maa:   Ranska> Miesten koripallo. |
| --- | --- | --- | --- |
|  Pronssia | Kiina 2019 |  |  |
Mathias Michel Lessort (s. 29. syyskuuta 1995 Fort-de-France, Martinique) on ranskalainen koripalloilija. Sentterinä pelaava Lessort on voittanut urallaan muun muassa FIBA Europe Cupin mestaruuden vuonna 2017 ja Serbian mestaruuden vuonna 2018. Hän on pelannut myös Ranskan miesten maajoukkueessa jossa voitti MM-pronssia vuonna 2019.
Pelaajaura

Lessort aloitti ammattilaisuransa kotimaansa Élan Chalonissa ja Nanterre 92:ssa. Hän voitti Nanterressa vuonna 2017 FIBA Europe Cupin mestaruuden ja Ranskan cup-mestaruuden. Philadelphia 76ers varasi Lessortin NBA:han 50. vuorolla kesän 2017 varaustilaisuudessa. Kauden 2017–2018 Lessort edusti serbialaista KK Crvena zvezdaa jossa voitti Serbian mestaruuden. Seuraavilla kausilla hän pelasi Espanjan ja Saksan pääsarjoissa.
Lessort debytoi Ranskan miesten maajoukkueessa vuonna 2017. Hän kuului vuonna 2019 maajoukkueen kokoonpanoon Kiinan MM-kilpailuissa, missä Ranska voitti pronssia.
Aiheesta muualla

Kuvia tai muita tiedostoja aiheesta Mathias Lessort Wikimedia Commonsissa
Mathias Lessort Basketball Player Profile eurobasket.com (englanniksi)
Ranskan joukkue – Koripallon MM-kilpailut 2019
1 Ntilikina ·
2 M’Baye ·
5 Batum ·
10 Fournier ·
12 de Colo ·
17 Poirier ·
21 Albicy ·
25 Labeyrie ·
26 Lessort ·
27 Gobert ·
35 Toupane ·
90 Lacombe ·
Valmentaja Collet
Massimo Bontempelli

| Massimo Bontempelli |
| --- | --- |
 Massimo Bontempelli 1954.
Henkilötiedot
Syntynyt: 1878 Como, Italia
Kuollut: 1960 (81–82 vuotta) Rooma, Italia
Kansalaisuus:  Italia
Ammatti:  kirjailija
Kirjailija
Äidinkieli: italia
Tuotannon kieli: italia
Palkinnot
 Strega-palkinto 1953 
Aiheesta muualla
Löydä lisää kirjailijoitaKirjallisuuden teemasivulta
Massimo Bontempelli (1878 Como, Italia – 1960 Rooma, Italia) oli italialainen kirjailija, kriitikko ja säveltäjä. Hän sai Strega-palkinnon 1953 teoksesta L’amante fedele..
Bontempelli opetti kirjallisuutta vuoteen 1910 ja kirjoitti sen jälkeen artikkeleita eri sanomalehtiin, mutta 1938 hän joutui luopumaan kirjoitustyöstä viranomaisten vaatimuksesta. Hän edusti kirjailijana alkuun futurismia ja oli sittemmin 1900-luvun koulukuntana tunnetun suuntauksen johtaja. Hän nimitti käyttämäänsä metodia maagiseksi realismiksi (realismo magico). Hän oli sen merkittävin edustaja Italiassa.. Hän sai vaikutteita Luigi Pirandellon tuotannosta ja käsitteli teoksissaan samastumista ja persoonallisuuden muuttumista. Hän oli kokeileva ja käytti satiiria ja omaleimaista huumoria.
Bontempelli oli 1920-luvun jälkipuolella fasistisen kirjailijaliiton johtaja.
Palkinnot ja tunnustukset

Premio Strega 1953 teoksesta L’amante fedele
Suomennettu tuotanto

Gente nel tempo: (katkelma): Nora, antologiassa Italian kirjallisuuden kultainen kirja, WSOY 1945